Franz Horr stadionas

Franz Horr stadionas (tarptautinėse rungtynėse Viola Park; anksčiau Generali Arena) – Austrijos futbolo stadionas, pastatytas Vienoje, Favoriteno mikrorajone. 1974 m. stadionui buvo suteiktas Vienos futbolo asociacijos prezidento Franz Horr (1913–1974) vardas.

Treniruočių aikštelė su trimis dideliais treniruočių laukais yra šalia stadiono, kur nuo 1984 m. čia taip pat įrengta dirbtinės dangos aikštė. Stadiono treniruočių pastate įsikūrusi Vienos futbolo asociacijos būstinė. Iš viso kompleksas užima beveik 96 200 m². Stadiono pagrindinė pietų tribūna pavadinta Austrijos rinktinės puolėjo Matthias Sindelar (1903–1939) vardu, pastatyta 1999 m., turi 3000 vietų. Čia taip pat yra žaidėjų buitinės patalpos, klubo sekretoriatas, spaudos kambarys, VIP ložės.

 Istorija 

1925 m. buvo pastatytas stadionas čekų imigrantų futbolo klubui Slovan Wien. Jis talpino 10 850 žiūrovų, vadinosi „České-srdce-Platz“ („Čekų širdžių stadionas“). 1925 m. rugpjūčio 30 d. įvyko pirmosios rungtynės SK Slovan – ASV Hertha 1:0.

II pasaulinio karo metais stadionas smarkiai nukentėjo, buvo apgriautos visos keturios tribūnos, kurios vėliau kelis kartus buvo rekonstruojamos.

Nuo 1973 m. stadionas yra klubo Vienos „Austria“ namų arena. Paskutinė stadiono rekonstrukcija buvo atlikta 2016–2018 m., talpa padidėjo iki 17 500 žiūrovų namų rungtynėse ir 15 000 – tarptautinėse. Pastaraisiais metais nuspręsta čia surengti Austrijos taurės finalines varžybas 2019–2022 m., organizuoti UEFA moterų čempionų lygos 2019–2020 m. finalą.

2011 m. sausio mėn. pervadintas pagrindinio rėmėjo, Italijos draudimo bendrovės „Generali“ vardu. Europos taurės varžybose stadionas taip pat žinomas kaip „Viola Park“. Kadangi UEFA nepripažįsta rėmėjų stadionui suteiktų pavadinimų, tai Generali Arena 2011 m. Europos varžybose buvo vadinama „Austria Stadium“.

 Galerija 

 Kiti Vienos stadionai 
 Ernst Happel stadionas (53 000)
 Allianz Stadion (28 000)
 Wiener Stadthalle (16 000)

 Šaltiniai 

 Nuorodos 

 Generali-Arena (Franz-Horr-Stadion) stadiumdb.com
 Generali-Arena. FK Austria Wien  stadionwelt.de
 Austrijos futbolo stadionai  worldstadiums.com

Kategorija:Austrijos futbolo stadionai
Kategorija:Viena